cyanic-selkie/wikianc huggingface dataset:
P10 Country
P10 Country har 66 000 daglige lyttere og 220 000 ukentlige ifølge tall fra PPM uke 2 til 14 2017
Mandag til Fredag
06:00 - 09:00 God Morgen Med Hilde Og Hugin med Kjetil Hugin og Hilde Skovdahl
09:00 - 12:00 P10 Country formiddag med Harald Thune
12:00 - 16:00 P10 Country ettermiddag med Guro Trinterud
16:00 - 18:00 P10 Country ettermiddag med Reidar Buskenes
00:00 - 06:00 P10 Countrynatt (natt til lørdag: 00:00 - 08:00)
Lørdag
08:00 - 11:00 Høydepunkter fra God Morgen Med Hilde Og Hugin med Kjetil Hugin og Hilde Skovdahl
11:00 - 12:00 P10 Country
12:00 - 15:00 P10 Country Helg med Jenny Jenssen
15:00 - 17:00 P10 Country Helg med Guro Trinterud
17:00 - 12:00 P10 Country
Søndag
12:00 - 15:00 P10 Country Helg med Harald Thune
15:00 - 17:00 P10 Country Helg med Guro Trinterud
00:00 - 06:00 P10 Countrynatt
Jean Giubbini
Jean Giubbini (1926–1979) var en sveitsisk landhockeyspiller.
Italia under Sommer-OL 2008
Italia under Sommer-OL 2008. 344 sportsutøvere fra Italia deltok i 30 sporter under Sommer-OL 2008 i Beijing. De kom på niendeplass med åtte gull-, ti sølv- og ti bronsemedaljer. Padleren Antonio Rossi var landets flaggbærer under åpningsseremonien.
Liste over fotballklubber i Wales
Liste over fotballklubber i Wales inneholder walisiske fotballklubber som er en del av seriesystemet.
Manaka Kubota
Manaka Kubota (født 9. juli 1996) er en japansk padler som konkurrerer i sprintkano.
Liste over fotballklubber i Wales
{|
Manaka Kubota
Hun representerte Japan under Sommer-OL 2020 i Tokyo, hvor hennes beste resultat var nummer 14 i C-2 500 meter.
Teruko Kiriake
Teruko Kiriake (født 6. november 1996) er en japansk padler som konkurrerer i sprintkano.
Hun representerte Japan under Sommer-OL 2020 i Tokyo, hvor hennes beste resultat var nummer 14 i C-2 500 meter.
Religiøs kanon
Religiøs kanon er en fastsatt samling skrifter regnet som ekte og autoritative innen en religiøs tradisjon. En slik kanon er som regel et utvalg tekster bestemt av religiøse ledere og teologer, og har en annen status enn andre tekster og muntlige overleveringer. Ordet «kánon» kommer fra gresk κανών, som har tatt det fra semittiske språk. Ordet betyr egentlig «stivt sivrør», i overført betydning «målestokk, linjal» eller «ledetråd». Det ble først brukt om en fastsatt samling bibeltekster ved midten av 300-tallet.
Innen en religion er det ofte bred enighet om store deler av kanonen, men ulike retninger kan være uenige om noen deler hører med eller ikke, eller de kan foretrekke visse utgaver av kanonen fremfor andre. Tekster som er blitt forkastet fra kanonen kan bli til apokryfe skrifter eller i noen tilfeller som kjetterske.
Palikanonen er den kanoniske tekstsamlingen innen theravadabuddhisme og ble nedtegnet på 100-tallet f.Kr. Den kinesiske buddhistiske kanonen inneholder skrifter tilsluttet østasiatisk buddhisme, mens Den tibetanske buddhistiske kanonen er tilsluttet tibetansk buddhisme.
Innen taoisme er tekstsamlingen Daozang, som ble samlet inn på 400-tallet, regnet som kanon.
Johannes Rørtveit
Johannes Gunnar Rørtveit (født 6. mars 1943 i Øksnes) er en norsk forfatter.
Rørtveit vokste opp i Finnvågan på Nærøya i Øksnes og har siden 1958 bodd i Kabelvåg, der han i 20 år arbeidet som lærer og deretter innen fiskeoppdrett. I 2007 debuterte han som forfatter med dokumentarboka Fiskeværet Skipnes – Fortid – Nåtid – Framtid. Året etter kom den første boka i trilogien Folket på Vinje, om folk på øyene i Øksnes Vestbygd. Johannes Rørtveit er oldebarn av Anna Serine Kristine Olsdatter, «Anna på Vinje», som den første boka handler om.
Rørtveit med familie overtok det gamle fiskeværet Skipnes i Øksnes i 1985 og restaurerte bygningene der. Han har også vært initiativtaker og styreformann i Galleri Espolin i Lofoten, drivkraft bak etableringen av Lofotakviariet, samt styreleder i Lofoten kystlag i over 20 år. Dessuten har han vært aktiv i forbindelse med restaurering og bevaring av jakta «Anne Bro» og prosjektet Storvågan i Kabelvåg. Han ble i 2013 tildelt Riksantikvarens kulturminnepris for sin innsats for kystkultur.
Otto Christopher von Munthe af Morgenstierne
Otto Christopher von Munthe af Morgenstierne (født 6. januar 1735 i København, død 17. mars 1809 i Hillerød) var en dansk godseier og embedsmann.
Han var sønn av Bredo von Munthe af Morgenstierne og Anna Dorothea Smith, ble student i 1751 og juridisk kandidat i 1753. I 1758 ble han ansatt som sekretær i det Danske Kancelli og ble viselandsdommer på Sjælland og Møn, og fikk i 1765 «Survivance» som krigs- og landkommissær for Sjælland, Lolland-Falster og Møn, og tiltrådte embedet 2 år senere. På sesjonene skal han ha vært streng mot bøndene. Allerede i 1762 hadde han blitt justitsråd og steg raskt i de forskjellige gradene (etatsråd i 1768, konferensråd i 1776), til han i 1783 ble deputert i Generalitets- og Kommissariatskollegiet, der han ble et meget virksomt medlem, men allerede 1789 ble han avskjediget, kan hende fordi han var  imot opphevelse av stavnsbåndet. Han var dypt fornærmet og irritert over avskjeden. 1759 hadde han overtatt Bækkeskov gods, som han utvidet, og i 1796 solgte til friherre Charles August Selby. Han døde 17. mars 1809.
Den libyske flyforbudssonen
Den libyske flyforbudssonen (britisk kodenavn: Operasjon Ellamy, fransk kodenavn: Operasjon Harmattan, amerikansk kodenavn: Operation Odyssey Dawn) var en flyforbudssone over Libya som ble igangsatt den 19. mars 2011, dagen etter at FNs sikkerhetsråd vedtok resolusjon 1973. Aksjonen ble foreslått under opprøret i Libya 2011, angivelig for å forhindre Gaddafi-lojale styrker i å utføre luftangrep mot opprørerne og sivilbefolkningen. Flyforbudssonen ble i hovedsak håndhevet av USA, Storbritannia og Frankrike. Den første del av operasjonen gikk ut på å ødelegge det libyske luftforsvaret. Etter det følger angrep på bakkemål i Libya, samt patruljering av luftrommet.
Den 12. mars foreslo Den arabiske liga at det skulle bli opprettet en flyforbudssone, et forslag som ble støttet av Storbritannia og Frankrike. Den 17. mars avholdt Sikkerhetsrådet en avstemning over forslaget. Ti land stemte for forslaget, mens fem unnlot å stemme. Ingen stemte mot forslaget. Ved siden av Den arabiske liga, støttes også flyforbudssonen av Organisasjonen for islamske stater.
Den 18. mars erklærte Libyas utenriksminister Mussa Kussa en våpenhvile, men denne ble brutt samme dag da libyske styrker gikk til fortsatte angrep mot Ajdabiya og Misurata, og regjeringslojale soldater fortsatte sine fremstøt mot Benghazi.
Den 19. mars trådte flyforbudssonen i kraft, da franske fly gjennomførte tokt over Libya mens Royal Navy blokkerte den libyske kysten. Luftangrep mot libyske militære kjøretøy fra franske fly har siden blitt bekreftet, og den amerikanske destroyeren USS «Barry» avfyrte 112 Tomahawk-missiler mot det libyske luftvernsystemet.
Den 23. mars mente NATO at bombingen hadde ødelagt det libysk luftforsvar slik at det ikke lenger utgjorde en trussel. De fokuserte derfra mer på å slå ut bakkestyrker.
De fleste land trakk seg ut i løpet av flyforbudssonen. Av de som var igjen under Tripolis fall i august, trakk de fleste seg ut i de kommende ukene. USA og noen andre fortsatte bombingen etter denne perioden. Da var bombingen for det meste rettet mot enheter i områder som Gaddafis regjering fortsatt kontrollerte, spesielt byene Sirte og Bani Walid. Sirte ble rammet av massiv bombing, der mange sivile ble drept. Ifølge estimater fra den libyske regjering, ble 2000 drept i løpet av bare 17 dager i Sirte. Human Rights Watch hevder minst 72 sivile ble drept, mens granskningskommisjonen (FN) fant at minst 60 sivile hadde blitt drept som følge av NATOs bombekampanje.
Noen, blant annet Ugandas president Yoweri Museveni, har hevdet at aksjonenen fra begynnelsen av kan ha vært ment for å få tilgang til Libyas oljeressurser.
Heia Norge å, å
«Heia Norge å, å» var herrelandslaget i ishockey sin offisielle sang til B-VM i ishockey 1989 for menn i Oslo og Lillehammer, fremført av Kjetil Kjelle (som også var komponist og tekstforfatter), kommentatoren Jon Herwig Carlsen og landslaget selv. Sangen gikk til topps på «Norsktoppen» og «Ti i skuddet».
I sangen blir spillerne Åge Ellingsen, Rune Gulliksen, Jon Magne Karlstad, Jim «Jimmer'n» Marthinsen, Ørjan Løvdal, Geir Hoff, Erik Kristiansen, Lars Bergseng og Petter Salsten samt trener Lennart Åhlberg nevnt.
Norge vant B-VM og rykket dermed opp til A-VM i 1990. I den anledningen ble sangen oppdatert: i sangen blir Steve Allman, Marthinsen, Løvdal, Hoff, Kristiansen, Bergseng, Salsten og trener George Kingston nevnt, og i stedet for å «banke sveitserne» skulle de nå «banke russerne».
Til tross for sangens alder og emne så brukes sangen fortsatt som landslagssang, og vært brukt som målsang når Norge scorer i VM-kamper. Før ishockey-VM 2015 lagde landslaget en ny versjon av sangen. Versjonen ble sunget av Ole-Kristian Tollefsen, Niklas Roest, Martin Røymark og Andreas Martinsen, mens kommentatorlegenden Carlsen dessuten stilte villig opp igjen. I sangen blir spillere som Røymark, Patrick Thoresen, Martinsen, Lars Haugen, Anders Bastiansen, Roest, Jonas Holøs, Morten Ask og Alexander Bonsaksen samt trener Roy Johansen nevnt, mens målet var å «banke danskene».
VM i vektløfting 1923
VM i vektløfting 1923 (verdensmesterskapet i vektløfting) ble arrangert i Wien i Østerrike i 1923.
Kurt von Arx
Kurt von Arx (født 14. februar 1937) er en sveitsisk landhockeyspiller.
Han representerte Sveits under Sommer-OL 1960 i Roma, hvor laget hans ble nummer 15.
Julius Emil Knudsen
Julius Emil Knudsen (født 25. november 1856 i Drammen, død 17. mars 1945 i Neddemin (nord for Neubrandenburg), Amt Neverin, Landkreis Mecklenburgische Seenplatte, Mecklenburg-Vorpommern, Tyskland) var en norsk bergingeniør og konsul. Knudsen var utdannet ved den tekniske høgskolen i München og Bergakademiet i Freiberg. Han var grubeingeniør ved Vigsnes Kobberverk. I 1890 ble han overstiger ved Røros Kobberverk, og deretter i 1895 administrerende direktør.
Nøisomhed
Nøisomhed, Nøysomhet (gnr. 29, bnr. 5) på Fannestranda i Molde er en eiendom fra slutten av 1700-tallet (den gang i Bolsøy). Hovedbygningen ble oppført i 1797 av dansken Matthias Joacim Goldt, som var landfysikus i Romsdal amt og lege ved Reknes hospital. Eiendommen var opprinnelig ment som et landsted, men Goldt bosatte seg på Nøisomhed fra ca. 1800. Hovedbygningen er oppført i palladiansk stil, i en variant av 1700-tallets nyklassisisme. De karakteristiske stiltrekkene er søylegangen av tre som omgir bygningen, og det bratte valmtaket med svai. Midtaksen er aksentuert med en bred takark. Hagen ble også anlagt på slutten av 1700-tallet, og gikk helt ned til Fannestrandvegen og Romsdalsfjorden.
Julius Emil Knudsen
Fra 1897 til 1908 var han administrerende direktør for Sulitjelma Aktiebolag. I 1902 startet han de første eksperimentene med den såkalte Knudsenprosessen. Han kom frem til at røstingen kunne foregå i en lukket ovn med tilførsel av trykkluft. For å starte røsteprosessen trengte man små mengder koks, resten gikk av seg selv. Forbrenning av svovel og oksidering av jern utviklet slik varme at overskuddet kunne benyttes til å smelte malmen. Således kunne denne prosessen i én ovn og med minimal tilførsel av brensel, erstatte både røsting og skjærsteinsmelting.
Nøisomhed
Etter Goldt var Peder L. M. Bull eier av Nøisomhed noen år, før eiendommen ble overtatt av amtmann Ole Hannibal Sommerfeldt, som flyttet inn i 1808. Han oppførte fløybygningen med kontor for amtmannsembetet. Allerede i 1812 ble eiendommen solgt videre til den nye amtmannen, og eidsvollsmannen Hilmar Meincke Krohg stod som eier frem til sin død i 1851. Deretter var Nøisomhed eid av Krohgs enke og sønn, før kjøpmannen Bastian Width overtok i 1870 som den første av en lang rekke kjøpmenn.
Julius Emil Knudsen
I 1909 ble han direktør ved Mitterberger Kupfer-Aktiengesellschaft Salzburg.
Nøisomhed
Hovedbygningen ble fredet av Riksantikvaren i 1923.
I 1996 ble eiendommen overtatt av Berg Jacobsen Gruppen med Erik Berg og Stig Jacobsen i spissen. De restaurerte eiendommen og oppførte et nytt kontorbygg, og gjenskapte dermed det opprinnelige tunet.
Brosteinprisen
Brosteinprisen er en pris som deles ut hvert år av Kirkens Bymisjon Oslo for å løfte opp "personer eller sammenslutninger som har markert seg i arbeidet mot nød og urettferdighet, til folk som bidrar til å synliggjøre vanskelige liv, formidler håp og gir samfunnet redskaper til å bekjempe nød".
René Wiedmer
René Wiedmer (født 18. november 1936, død 2013) var en sveitsisk landhockeyspiller.
Roger Zanetti
Roger Zanetti (født 16. juli 1930) er en sveitsisk landhockeyspiller.
Han representerte Sveits under Sommer-OL 1960 i Roma, hvor laget hans ble nummer 15.
Parlamentsvalget i Spania 2023
Parlamentsvalget i Spania 2023 fant sted 23. juli 2023. Valget gjaldt hele parlamentet, det vil si 350 seter i deputertkammeret og 208 av de 265 medlemmene av senatet. Valget gjaldt den 15. valgperioden siden vedtakelsen av forfatningen av 1978.
Valget ble holdt som et nyvalg etter at sittende statsminister Pedro Sánchez oppløste parlamentet. Regjeringskoalisjonen hadde fått dårlige resultater under regional- og kommunalvalgene i mai 2023. Ordinær valgtermin ville vært i november 2023.
Valgordningen
Deputertkammeret er det viktigste av de to kamrene. Det er deputertkammeret som velger regjeringen og som har det siste ord i lovsaker.
Deputertkammeret består etter grunnloven av minst 300 maksimalt 400 deputerte, og er etter gjeldende valglov bestemt til å være 350 deputerte. Det finnes 50 valgkretser som er identiske med landets provinser, medregnet de to autonome byene Ceuta og Mellila. Valgene holdes som forholdstallsvalg. Fordelingen av mandater skjer på valgkretsnivå, og begunstiger derfor store partier og partier med et regionalt tyngdepunkt.
Senatet består av 266 medlemmer, hvorav 208 velges etter flertallsprinsippet i Spanias provinser. De øvrige 58 medlemmene av senatet velges av regionalparlamentene i de 17 autonome regionene.
Begge kamrene velges for fire år av gangen.
Adriaan Paulen
Adriaan Paulen, også kjent som Ad eller Adje Paulen, (født 12. oktober 1902 i Haarlem, død 9. mai 1985 i Eindhoven) var en nederlandsk idrettsutøver som konkurrerte i en rekke idretter fra 1917 til 1931. Han ble mest kjent for sin innsats innen friidrett, på distansene 400 meter og 800 meter. Under Andre verdenskrig var han aktiv i den nederlandske motstandsbevegelsen. Etter krigen ble Paulen idrettsleder og president for Det internasjonale friidrettsforbundet fra 1976 til 1981.
Sportskarriere
Som utøver i tre påfølgende Sommer-OL fikk Paulen sin beste plassering med 7.-plass på 800 meter under lekene i Antwerpen i 1920. I 1924 ble han den første som satte verdensrekord på Bislett stadion i Oslo. Det var på den nå uortodokse, da offisielle distansen 500 meter. Under Sommer-OL 1928 i Amsterdam satt Paulen i arrangementskomiteen ved siden av å være deltaker.
Han trappet ned friidrettskarrieren i 1931, men fortsatte da med rally, og deltok under Rally Monte-Carlo 8 ganger, samt en gang i Dutch TT MotoGP. Tidligere i karrieren var Paulen også fotballspiller på et internasjonalt nivå.
Andre verdenskrig
Nazi-Tysklands invasjon av Nederland i mai 1940, bidro til at Paulen ble med i Nederlandse Unie, en organisasjon som arbeidet for et samarbeid med den tyske okkupanten. Han ble senere ingeniør innen kullgruvevirksomhet. Da arbeiderne gikk ut i streik nektet Paulen å gi navnene på de streikende til tyskerne. Han ble først dømt til døden, men likevel satt fri kort tid etter. I 1944 vervet han seg for de allierte, og var blant annet med under Operasjon Market Garden i september 1944. I Paulens dagbok fra Operasjon Market Garden og tiden etter, som ble gjort offentlig tilgjengelig i 1989, kom det frem at Paulen hadde arbeidet tett med både den britiske hæren og United States Army på denne tiden, og han ble utnevnte til oberst i den amerikanske hæren.
Linda Bernander Silseth
Linda Bernander Silseth (født 1962) er en norsk leder.
Roland Zaninetti
Roland Zaninetti (født 1. mai 1936) er en sveitsisk landhockeyspiller.
Adriaan Paulen
Idrettsleder
Etter krigen fikk Paulen en sentral rolle i gjenoppbyggingen av IAAF i 1946. Han var president i den Nederlandske friidrettskomiteen (KNAU) fra 1946 til 1964. I 1965 ble han leder for Den nederlandske olympiske komité (NOC), og hold vervet i 5 år. Samtidig med sine verv for KNAU og NOC, bidrp han som stevnefunksjonær for IAAF, og hadde blant annet ansvaret for stavhopp under Sommer-OL 1972 der han nektet den amerikanske favoritten å bruke staver av karbonfiber, selv om IAAFs reglement ikke hadde forbudt slike staver. This controversy had a negative impact upon competition which the United States would lose the pole vault gold for the first time in the Summer Olympics. Den regjerende mesteren og favoritten, Bob Seagren kom dermed på andreplass.
Linda Bernander Silseth
Hun har tidligere vært administrerende direktør for Flytoget (2008–2016) og er i dag styreleder i Norsk Tipping og styremedlem i Avinor. 1998 til 2008 var hun sjef på fornøyelsesparken Tusenfryd. Fra 2017 er hun styreleder i Stiftelsen Nasjonalmuseet for kunst.
Adriaan Paulen
Idrettsleder
Paulen etterfulgte David Burghley som president for IAAF i 1976 og satt i vervet til 1981. Et av områdene Paulen arbeidet med var kampen mot bruk av doping i idretten.
Død og ettermæle
Paulen døde etter operasjonskomplikasjoner etter et hoftebrudd i 1985. De årlige friidrettlekene Hengelo fikk navnet Adriaan Paulen memorial i årene 1988 til 2000.
Synne Masdal
Synne Masdal (født 24. februar 2001) er en norsk fotballspiller fra Vartdal, som spiller for Røa.
Metaxinidae
Metaxinidae' er en lite kjent familie av biller. Gruppen omfatter bare én kjent art.
Utseende
En liten, avlang, blank, mørk bille, dekkvingene med lyse tegninger. Kroppen er kledt med lange, mørke, utstående børster. Oversiden er nokså kraftig punktert. Antennene er perlekjedeformede. Fasettøynene er forholdsvis små og utstående. Pronotum er nesten sirkelrundt sett ovenfra.
Levevis
Lite er kjent med sikkerhet om artens biologi, men den er funnet i tilknytning til skjoldlus og rustsopper.
Utbredelse
Arten lever på New Zealand.
Caymanøyene under VM i svømmesport 2023
Caymanøyene deltok under VM i svømmesport 2023 i Fukuoka i Japan fra 14. juli til 30. juli 2023.
Svømming
Caymanøyene stilte med 3 svømmere.
VM i vektløfting 1937
VM i vektløfting 1937 (verdensmesterskapet i vektløfting) ble arrangert i Paris i Frankrike i 1937.
United States Antarctic Service Expedition
United States Antarctic Service Expedition (1939–1941), også omtalt som Den tredje Byrd-ekspedisjonen, var en ekspedisjon finansiert av United States Navy, Utenriksdepartementet, Innenriksdepartmentet og Finansdepartementet i USA. Selv om staten finansierte ekspedisjonen, fikk den i tillegg støtte i form av donasjoner og gaver fra privatpersoner, selskaper og institusjoner.
Kontreadmiral Richard Evelyn Byrd ledet ekspedisjonen som hadde med i alt 125 mann fra USA fordelt på to skip. De fleste var militære, fra de statlige byråene eller fra forskningsinstitusjoner. Totalt 59 mann overvintret i Antarktis.
I tillegg ble det utført vitenskapelige observasjoner av mange slag. Alt i alt ble ekspedisjonen ansett for å ha vært særdeles vellykket.
Fylkestingsvalget 2011 i Bodø
Fylkestingsvalget 2011 ble holdt mandag 12. september 2011 i Bodø som i resten av landet. Bodø kommune er inndelt i tolv forskjellige valglokaler, der de valglokalene i de tettbebygde strøkene også hadde åpent valglokale søndagen i forveien.
Valglokaler
Det var ti valgkretser under fylkestingsvalget 2011 i Bodø kommune. Fem kretser hadde åpent for valg også søndagen i forveien, og disse var kretsene som dekket Bodø by og tettstedene Løding og Løpsmarka. De fem gjenværende er kretser utenfor de tettbebygde strøkene. Det var frivillig hvilket valglokale en benyttet, så lenge det lokalet var i sin respektive kommune. Listen over kretser med valglokale er å finne under.
Valgresultat
Det var 36,635 stemmeberettigede ved valget 2011 i Bodø kommune. 22,534 bodøværinger valgte å bruke stemmeretten, som gir en frammøteprosent på 62,1 %. Dette var langt under frammøteprosenten ved Stortingsvalget 2013, da hele 76,5 % av de stemmeberettigede var tilstede. 209 stemmer var blanke, og 6 stemmesedler ble forkastet.
Frilsjøen mikrokraftverk
Frilsjøen mikrokraftverk er et vannkraftverk på Løkken Verk i Orkland kommune i Trøndelag.
Det utnytter et fall på 167 meter fra Frilsjøen.
Installert effekt er 90 kW fra en peltonturbin. Årsproduksjon er 0,5 GWh.
Vannet fra Frilsjøen ble tidligere brukt for å drive pumper og heis i gruven. Rørledningen fra gruvetiden er nå benyttet i kraftverket.
Liste over fotballklubber i Skottland
Liste over fotballklubber i Skottland inneholder skotske fotballklubber som er en del av seriesystemet.
Tupí (folk)
Tupier er et at de største urfolkene i Brasil. De snakket opprinnelig tupi-guarani-språk.
Tupier spredte seg til store deler av Brasil for over 2 000 år siden. Da europeere først kom til området på 1500-tallet, bodde det tupier langs hele kysten fra Amazonasmunningen til sør i delstaten São Paulo. De levde i ulike stammegrupper som kunne bestå av fra noen hundre til flere tusen mennesker, for eksempel tupiniquim, tupinambá, potiguara, tabajara, caetés, temiminó og tamoios. Tupiene drev jordbruk og dyrket blant annet mais, maniok, søtpotet, graskar, bønner, jordnøtter, bomull og tobakk. De ulike stammene lå ofte i krig med hverandre eller med andre folkegrupper i området.
Etter at kolonitiden begynte ble tupier drept, tatt som slaver eller gikk opp i de nye brasilianske folkegruppene. Flere brasilianere har dermed delvis tupiopprinnelse. Det finnes også noen få grupper tilbake som har en egen tupi-identitet og følger gamle tradisjoner.
Liste over fotballklubber i Sudan
Liste over fotballklubber i Sudan inneholder sudanske fotballklubber som er en del av seriesystemet.
Edvard Welle-Strand
Edvard Welle-Strand (1884–1965) var en norsk forfatter fra Bitterstad i Vesterålen.
I 1910 flyttet han til Bergen. Frem til 1936 var han redaksjonssekretær i Bergens Aftenblad, og senere gav han ut blad som Vi reiser, Bergens Illustrerte og Fiskermagasinet.
Boken Den unge barbar ble utgitt på tysk i 1924 med tittel Möivenjunge. Senere er den kommet på russisk, polsk, nederlandsk, svensk og latvisk. Den kom ut på norsk i 1943, utgitt på Kamban forlag (Oslo) og trykket i Hedemarkingens trykkeri, Hamar. (Kilde: s. 2 og 4 i boken)
Boken virker nesten selvbiografisk, idet de fleste geografiske navn i første del, som omhandler livet på sørspissen av Langøya i Hadsel kommune i Vesterålen, er faktiske. Hovedpersonen Almar (16 år ved bokas begynnelse) kommer fra gården «Myra». Av beskrivelsene i boka går det frem at denne gården må ligge mellom Rå og Skagen, omtrent der Bitterstad ligger. Forfatteren kommer selv fra Bitterstad. Av andre geografiske navn som ikke har latt seg verifisere er «bukta» (Kan være Skagbukta), Lægde, Kongsvegen, Alsvåg, Lundhaugen hvor Kongsveien gjør en sving, Petvika. Et fjell skrevet Skanaktind i boken har korrekt navn "Skavnaktind".
Turab Awan
Som 9-åring debuterte han som artist gjennom Gatekunst-prosjektet. Hans første single-utgivelse kom i 2014 med navnet «Hjertet Slår». Han ga ut EP-en Tenker Høyt i 2016.
Edvard Welle-Strand
Familie
Edvard Welle-Strand var far til motstandsmann og forfatter Erling Welle-Strand og farfar til professor Anne Welle-Strand.
Turab Awan
Turab slapp albumet Løfter som jeg lovte å bære i oktober 2021 (Sony Music Entertainment Norway).
Turab spilte i dokumentarfilmen Stol på meg (2021) og deltok i sesong 4 av Kompani Lauritzen.
John Berylson
John Berylson (født 2. juni 1953, død 4. juli 2023) var en amerikansk forretningsmann og fotballmanager.
Apolakikalderaen
Apolakikalderaen (Apolaki Caldera) er et vulkankrater med en diameter på 150 kilometer, noe som gjør det til verdens største kaldera. Det ligger innen Benham Rise (Philippine Rise) og ble oppdaget i 2019 av Jenny Anne Barretto, en filippinsk maringeofysiker og hennes team. Navnet «Apolaki» betyr «store herre» på filippinsk,og er også et navn brukt i filippinsk mytologi og filippinsk folklore om guden for sol og krig.
Geologisk historie
Gravimetrisk analyse viser at Benham Rise, som det submarine fjellmassiv er kalt, er sammensatt av et 15 km tykt lag av magmatisk og vulkansk stein. Steinprøver dekker fra 47,9 til 26 millioner års alder, da vulkansk aktivitet dannet fjellmassivet.
Cotyadesmus
Cotyadesmus er en slekt av biller som tilhører den artsrike underfamilien Lamiinae i familien trebukker (Cerambycidae).
Ulvunge
Ulvunge kan vise til:
Cotyadesmus
Utseende
Nokså store, avlange, lys rødbrune trebukker. Antennene er omtrent så lange som kroppen, pronotum er rektangulært, dekkvingene har noe utstående "skuldre".
VM i vektløfting 1938
VM i vektløfting 1938 (verdensmesterskapet i vektløfting) ble arrangert i Wien i Østerrike i 1938.
Walther Arber
Walther Arber (født 3. august 1923) er en sveitsisk landhockeyspiller.
Han representerte Sveits under Sommer-OL 1960 i Roma, hvor laget hans ble nummer 15.
Haleror
Et haleror er en trimflate på halen til et fly. Betegnelsen er upresis, og viser vanligvis til sideroret (eller samlebetegnelse på side- og høyderor?)
Haleror kan også vise til:
Eero Hirvonen
Eero Hirvonen (født 30. januar 1996) er en finsk kombinertutøver. Hirvonen debuterte i verdenscupen i sesongen 2016/17. Han beste plassering er 4.-plass i Ruka. Hirvonen vant også det finske mesterskapet i kombinert i 2016.
Under Vinter-OL 2022 i Beijing, ble han nummer 17 i normalbakke/10 km.
Liste over fotballklubber i Surinam
Liste over fotballklubber i Surinam inneholder surinamske fotballklubber som er en del av seriesystemet.
NM i bryting 1987
NM i bryting 1987 ble arrangert i Drammen 14.-15. mars (menn) og Larvik 12. januar (kvinner). Kongepokalen ble vunnet av Jon Rønningen.
Kvinner var med i NM for første gang.
Venabu
Venabu er et norsk merkenavn som benyttes av bedriftene Venabu Fjellhotell, Venabu Hytter og Venabustallen. Navnet ble etablert i 1947 da Birgit og Arvid Tvete bygget Venabu Fjellstue sentralt på Venabygdsfjellet. Venabu Fjellstue ble høyfjellshotell etter utbygging i 1976 og i 1983 ble navnet endret til Venabu Fjellhotell. I 1995 ble anlegget utvidet med utleiehytter.
Historie
Venabu Fjellstue ble etablert langs det som i dag er fylkesvei 27 over Venabygdsfjellet, og hadde sin første sesong vinteren 1950. Byggingen startet fra grunnen i 1947, avbrutt på grunn av pengemangel og varerasjonering. KNA, Kongelig norsk automobilklub, kom etter hvert inn med finansiering slik at fjellstua kunne ferdigstilles.
Selve reiselivsproduktet var urørt natur og rekreasjon gjennom aktivitet, ski innover fjellet om vinteren og skogsturer, toppturer og fiske om sommeren.
Etter hvert ble det installert dieselaggregat for produksjon av elektrisk kraft, og i 1963 ble fjellstua tilkoblet det offentlige strømnettet. Det gjorde driften atskillig enklere.
En stor utbygging skjedde i 1964, og fjellstua fikk da en kapasitet på 60 ordinære sengeplasser, med mulighet for ekstrasenger i toppsesongen. 1960- tallet var preget av betydelig omsetningsøkning. Dette, pluss at fylkesveien ble brøytet fram til Venabu fra 1971, la grunnlaget for neste byggetrinn, i 1976. Da ble det 120 ordinære sengeplasser på Venabu, som etter hvert tok navnet Venabu fjellhotell. Antall årsverk ble cirka 20, som er det samme i dag.
Venabu har de senere tiår fått tilknyttet flere utleiehytter, og har dessuten utviklet tilbud innen ridning og kjøring med hest. Skiløypene merkes og kjøres med tråkkemaskin, og  sommerstiene innover fjellet er skiltet.
Venabu har vært i samme families eie siden starten.
Navneforvirring
Mange bruker feilaktig navnet Venabufjellet om Venabygdsfjellet. Noen bruker også navnet Ringebufjellet som ligger lengre sør omkring Friisvegen mellom Øksendalen og Hirkjølen.
Werner Hausmann
Werner Hausmann (født 31. august 1923, død 29. november 2001) var en sveitsisk landhockeyspiller.
Han representerte Sveits under Sommer-OL 1960 i Roma, hvor laget hans ble nummer 15.
Petter Stakston
Petter Stakston (født 11. mars 1997 på Lillehammer) er en norsk langrennsløper som representerer Søre Ål IL og Norges Toppidrettsgymnas - Lillehammer.
Hans fremste internasjonale meritt er sølv på sprinten ved Junior-VM på ski 2017.
Sesongen 2013/14
Stakston deltok i Junior-NM på ski 2014, der han fikk sølv på 10 km klassisk, bak Erling Fagerbakke Fosse. Han deltok også på Oppland 1, som vant 4 × 4 km stafett.
I Norgescupen i langrenn for junior 2013/14 kom han på annenplass i klassen M17 sammenlagt, med 535 poeng, bak Herman Martens Meyer.
Sesongen 2014/15
Han deltok i Europeisk ungdoms-OL 2015 (EYOF), der han vant både sprinten og 10 km klassisk, og i tillegg fikk han bronse på 7,5 km fri teknikk. Norge fikk sølv på 4 × 5 km mixstafett.
Riksvei 71
Riksvei 71 gikk mellom Betna i Halsa og Fannrem i Orkdal. Veien ble omskiltet til europavei 39 år 2000 da europaveien mellom Trondheim og Kristiansand ble opprettet.
Petter Stakston
Sesongen 2014/15
I Norgescupen i langrenn for junior 2014/15 kom han igjen på annenplass, i klassen M18, bak Herman Meyer. Stakston vant tre av rennene i norgescupen i denne klassen. Han vant to medaljer i Junior-NM på ski 2015 – gull på sprinten og sølv på 15 km fri teknikk. I tillegg kom han på fjerdeplass på 7,5 km klassisk og fjerdeplass på 4 × 5 km stafett.
Sesongen 2015/16
I februar deltok han i Junior-NM på ski 2016, og fikk bronse på sprinten. Han deltok også på sprinten i Junior-VM på ski 2016, men endte der på 14.-plass. I junior-NM del 2 kom han på 39.-plass på 20 km klassisk og 67.-plass på 10 km fri. Han fikk til sammen 150 poeng i Norgescupen i langrenn for junior 2015/16, og endte der på tolvteplass i klassen M19-20.
Sesongen 2016/17
I Junior-VM på ski 2017 gikk han inn til annenplass på sprinten, bak Janosch Brugger, og med Herman Martens Meyer på tredjeplass.
Walther Wirz
Walther Wirz (født 20. juni 1936) er en sveitsisk landhockeyspiller.
Han representerte Sveits under Sommer-OL 1960 i Roma, hvor laget hans ble nummer 15.
Jacobs vise
«Jacobs vise» er en vise av Ole Paus, utgitt i diktsamlingen Tekster fra en trapp (1971) og på platen Garman i 1972. Sangen handler om «den totale ensomheten» og antyder at hovedpersonen Jacob begår selvmord. Sangen er en av flere tidlige sanger som uttrykker Paus' interesse for utstøtte og marginaliserte i samfunnet, ved siden av blant annet Merkelige Mira og Kajsas sang. Sangen er løst inspirert av Karsten og Henry, to uteliggere som Paus ble kjent med i barndommen da han bodde i en av Luftforsvarets leiligheter på Hovseter. De to uteliggerne bodde i en enkel hytte de hadde laget selv i Hovseterskogen. En dag hadde noen av offiserene i Luftforsvarets boliger satt fyr på hytta, og Karsten og Henry var borte.
Venabygdsfjellet
Venabygdsfjellet er et fjellområde som ligger mellom Gudbrandsdalen og Østerdalen i Ringebu kommune. Venabygdsfjellet ligger rundt fylkesvei 27, fra Venabygda der veien tar av fra bygdevegen Venabygd kirke og over til Gunstadseter nær Enden i Sollia.
Fylkesvei 27 fra Ringebu til Enden i Sollia går over Venabygdsfjellet. Veien er normalt åpen på dagtid om vinteren, og er eneste vintervei øst/vest fra Hamar i sør til Dovrefjell i nord. Veien er en del av turistveien mellom Lillehammer og Røros. Avstanden til Lillehammer er 78 km og til Røros er det 192 km. Veien er korteste og ofte raskeste vei mellom Lillehammer og Trondheim. Ringebu stasjon ligger på Dovrebanen, rundt 60 kilometer nord for Lillehammer, slik at det er kort vei til fjells med buss, drosje eller hotellbil.
Om vinteren til ut april er Venabygdsfjellet snøsikkert med stabilt vinterklima og skiterreng. Det kjøres opp 140 kilometer med merkede skiløyper i variert terreng, velegnet for både familieturer og trening. På ettervinteren er det gjerne skareføre og fint å gå overalt. Trolløypa fra Høvringen i Rondane til Sjusjøen ved Lillehammer går over Venabygdsfjellet. Løypa er merket fra vinterferien. Troll Ski Marathon som er verdens lengste 1-dags skirenn (95 kilometer) følger Trolløypa fra Venabygdsfjellet til Sjusjøen. Rennet går i begynnelsen av april. Om sommeren og utover høsten finnes et nett av merkede stier i lett og variert terreng, både i fjellbjørkeskog og over tregrensen. Venabygdsfjellet preges av 30 små og store topper, mange gode fiskevann, moltemyrer og små elver. Det er mange seterveier som egner seg for sykling.
Langs fylkesvei 27
Langs veien kommer du forbi følgende steder:
Eva Forest
Genoveva Forest Tarrat (født 6. april 1928 i Barcelona, død 19. mai 2007 i Fuenterrabía), også kjent som Eva Forest, var en spansk forfatter og politisk aktivist. Hun ble kjent for sin innbitte motstand mot general Francisco Francos fascistiske diktatur.
Liv og virke
Forest ble født i Barcelona og var datter av to anarkister. I 1950 forlot hun Barcelona for å studere medisin i Madrid. I 1955 giftet hun seg med forfatteren Alfonso Sastre som senere ble en kjent dramatiker.
Etter ektemannens arrestasjon for deltakelse i protester mot diktaturet, dro ekteparet i eksil til Paris der Forest skrev sin debutroman Febrero («Februar») om protestene. Her fikk paret også sitt første barn.
I 1962 vendte Forest til Spania og ble arrestert for å ha organisert en demonstrasjon til støtte for streikende gruvearbeidere i Asturias. Hun tilbragte en måned i fengsel med sin datter Eva.
I 1970 dannet Forest en solidaritetskomité til støtte for 16 medlemmer av den baskiske separatistgruppen ETA som var tiltalt for terrorisme i den såkalte Burgos-rettssaken. Hennes forbindelse til ETA hjalp henne senere til å skrive boken Operación Ogro («Operasjon Troll») om ETA-aksjonen som tok livet av Francos utpekte etterfølger, admiral Luis Carrero Blanco. Gjennom hele 1970-tallet var Forest involvert i støttearbeid for ETA og baskisk selvstendighet fra Spania.
I 1989 ble hun valgt til det spanske senatet for det baskiske partiet Batasuna.
I 1991 stiftet Forest forlaget Hiru som utga politiske tekster og skjønnlitteratur.
Forest skrev jevnlig i de baskiske avisene Egin (forbudt i 1998) og etterfølgeren Gara.
Uncharted 3: Drake’s Deception
Uncharted 3: Drake's Deception er et action-eventyrspill utviklet av Naughty Dog og utgitt av Sony Computer Entertainment til PlayStation 3 og er det tredje spillet i Uncharted-serien. Spillet er oppfølgeren til et av de mest kritikerroste spillene fra 2009, Uncharted 2: Among Thieves Spillet ble utgitt av Sony Computer Entertainment den 1. november 2011 i Nord-Amerika, 2. november 2011 i Europa og 3. november 2011 i Australia. Det neste spillet i serien er Uncharted 4: A Thief's End.
Handling
Nathan «Nate» Drake og Victor «Sully» Sullivan går inn på en pub i London for å møte en mann ved navn Talbot, som er interessert i å kjøpe Nates ring som en gang i tiden tilhørte hans (Nates) forfar Sir Francis Drake. Nate og Sully anklager Talbot for å forsøke å lure dem med forfalskede sedler, og en slåsskamp oppstår. På utsiden av puben måtte de se seg slått av Charlie Cutter, en mann som synes å være leder for gjengen. Så ankommer Katherine Marlowe, en av Talbots klienter, og stjeler Drakes ring, før Nate og Sully blir skutt. I et flashback fra 20 år tidligere møter man en 14 år gammel Nathan Drake som utforsker et museum i Cartagena i Colombia, på utkikk etter Sir Francis Drakes ring. Så ser man en 20 år yngre Sully, som enda ikke kjenner Nate, som jobber for Marlowe og skal skaffe henne ringen. Nate blir fakket av Marlowe og agentene hennes, men Sully redder ham og tar gutten som sin protesjé.
Tilbake i nåtiden blir det avslørt at det hele var et vel gjennomført oppsett av Nate og Sully for å spore opp Marlowe, og at Cutter virkelig er en av deres venner. Med litt hjelp fra Chloe Frazer sporer de opp Marlowes bil og følger noen spor inn til et underjordisk bibliotek, hvor de finner T.E. Lawrences notatbok og et kart som viser Francis Drakes hemmelige reise til Arabia, hvor han på oppdrag fra Dronning Elisabeth I skulle finne den fortapte byen Ubar. Ved å dekryptere koder på kartet og i notatboken finner Nate ut at byens koordinater ligger i en Korsfarerkrypt under et slott i Frankrike. Nate og Sully reiser til øst-Frankrike for å finne det forlatte slottet dypt inne i en tett skog. De finner én halvdel av en amulett før de blir angrepet av Talbot, som tar amuletten og setter fyr på slottet. Nate og Sully klarer å rømme, og reiser raskt til Syria.
I Syria møter de Chloe og Cutter, som har funnet ut at Marlowe er lederen for den samme ordenen som Francis Drake tilhørte, som forsøker å øke sin makt. Gruppen finner den andre krypten og den andre halvdelen av amuletten, som avslører at neste ledertråd er i Jemen. Etter å ha havnet i bakholdsangrep enda en gang, brekker Cutter beinet mens gruppen flykter, og han og Chloe kan ikke bli med Nate og Sully til Jemen.
I Jemen blir Nate tvunget til å be om hjelp fra hans fraseparerte kone Elena Fisher, som hjelper dem med å finne en underjordisk grav hvor de finner den fortapte bys beliggenhet - et sted i den store Rub al Khali-ørkenen. Når de kommer ut av graven blir Nate truffet av en hallusinogenpil og vandrer av gårde alene. Han våkner opp på utsiden av en kafé med Marlowe og Talbot, og Marlowe truer og tvinger Nate til å fortelle henne hvor den fortapte byen Ubar befinner seg. Når Talbot hører hvor Sully befinner seg, bryter Nate seg løs og jager Talbot gjennom byen, men blir fanget av piraten Rameses som jobber for Marlowe. Han avhører Nate, og hevder at han holder Sully fanget ombord på et digert, stjålent cruiseskip. Nate greier nok en gang å rømme, og kommer seg ombord på cruiseskipet og finner ut at Rameses ikke har Sully og detonerer en granat slik at skipet starter å synke. Før Nate kan rømme, skyter Rameses et digert vindu på den nå tippede båten, slik at vann strømmer inn. Dette dreper Rameses, men Nate kommer seg unna i live.
Nate skyldes i land i Jemen og blir gjenforent med Elena, som informerer ham om at Sully faktisk ble fakket av Marlowes menn og tatt med på en konvoi som skal til Rub al Khali-ørkenen. Sully tvinges til å lede dem til Ubar. De bestemmer seg for å redde Sully ved å snike seg ombord på et lastefly som skal slippe forsyninger ned til Marlowes konvoi. Nate greier å infiltrere flyet, men blir oppdaget ombord av Marlowes menn og begynner å skyte mot ham som fører til massiv dekompresjon som river flyet fra hverandre. Mens han ligger i fritt fall, greier Nate å ta tak i en forsyningspall og åpne dens fallskjerm slik at han lander trygt. Etter å ha vandret rundt i ørkenen lenge uten vann, blir han reddet av en tropp med menn på hest ledet av en beduin ved navn Salim. Ved beduinenes leir forteller Salim at den fortapte byen Ubar ble ødelagt og forbannet av kong Salomo da han fengslet en ond djinn i en messinganordning og castet inn i hjertet av byen. Salim lover å hjelpe Nate og fører ham til Marlowes konvoi, som de ødelegger, før de redder Sully. De rir inn i en sandstorm, men Salim forsvinner midt i stormen da Nate og Sully ankommer utkanten av Ubar, Ubars port.
Idet de ankommer Ubar drikker Nate en slurk med vann fra en fontene. Plutselig ankommer Talbot og skyter Sully, og han dør. I sinne over å ha mistet Sully begynner Nate å jage Talbot, og møter flere av Marlowes menn som synes å være besatt av djinnen. Nate kommer til slutt tilbake til sine fulle fem, og finner Sully i live. Det sanne mysteriet om hva som skjedde med Ubars befolkning tusener av år siden blir tydelig; da kong Salomo kastet messinganordningen inn i dypet av vannet under byen, vannet byen livnærte seg av, besudlet det vannet og ga det en hallusinerende effekt, som fikk Nate til å hallusinere og tro at Sully ble skutt. Nate forstår nå at denne messinganordningen er det Dronning Elisabeth I hadde sendt Francis Drake ut for å finne, men etter å ha sett hva dette medførte, la han fra seg oppdraget. Nate og Sully går rundt i byen og finner Marlowe, som bruker en vinsj til å løfte anordningen opp av vannet. Nate og Sully ødelegger vinsjen, og dette fører til at byen begynner å kollapse rundt dem. Marlowe og Talbot tvinger Nate og Sully inn i et hjørnet, men gulvet under dem kollapser, og Marlowe kastes inn i et synkehull av sand. Til tross for at Nate forsøker å redde henne, synker hun ned i hullet og dør, og tar Drakes ring med seg. Etter at Nate og Sully kjemper mot Talbot, og skyter ham til slutt, blir de reddet av Salim som rir inn og henter dem, og idet de kommer seg ut er byen oppslukt av sand.
Nate og Sully returnerer til flyplassen i Jemen hvor Sully gir Nate tilbake hans giftering, som han har beholdt i skjul siden Nate og Elena ble separert. Elena møter dem, og Nate tilbyr henne hans giftering igjen. De omfavner hverandre og blir enige om at dette er en ny start, og de tre reiser hjemover i Sullys nye sjøfly.
Spillbarhet
Uncharted 3: Drake's Deception er et actioneventyr plattformspill som spilles i tredjepersonsvinkel, altså med kamera bak, og man styrer Nathan Drake. Nate har svært mange ulike animasjoner, og det gjør at ham i stand til å reagere i henhold til hans omgivelser på en realistisk måte. Utviklerne, Naughty Dog, har fokusert mye på realistiske animasjoner i dette spillet. Nate har mange fysiske egenskaper (i spillsammenheng), og kan blant annet sprinte, hoppe, klatre, svømme, balansere over ting, gå sakte langs smale kanter, hoppe fra skjulested til skjulested, og andre akrobatiske bevegelser og handlinger. Nate kan også angripe fiender på flere ulike måter enn før, og slåssing mot flere fiender på en gang går blant annet mye mer flytende og naturlig nå. Nate kan utstyres med opp til to ulike våpen - et håndvåpen og et større våpen (rifler, hagler o.l.) - og opp til fire granater. Han kan plukke opp hvilket som helst våpen, det være seg våpen som ligger på ulike steder i brettene, eller våpen fra drepte fiender. Han plukker også automatisk opp ammunisjon til våpen han bærer på fra drepte fiender.
Spilleren kan få Nate til å søke dekning bak hjørner eller lave vegger og enten sikte eller skyte blindt for å drepe fiender. Han kan også gjennomføre flere snikangrep på fiender som ikke har oppdaget ham: blant annet snike seg opp bak dem og drepe dem med ett angrep, eller å slippe seg ned på dem hvis han henger i en kant over dem. Snikeelementene i spillet har blitt forenklet og forbedret. Noen områder krever at spilleren løser noen gåter ved å bruke Nates notatbok, som inneholder ledertråder for å løse oppgaven.
Flerspiller
Akkurat som i Uncharted 2: Among Thieves, tilbyr Uncharted 3 en separat flerspillermodus hvor man kan spille mot andre spillere over internett, både konkurransespill og samarbeidsspill. Uncharted 3 inkluderer en «free-for-all»-modus i tillegg til vanlige modusene som «Team Deathmatch» (hvor to lag kjemper mot hverandre) og mer. Man skal i tillegg kunne modifisere våpen, endre utseende, klær og andre ting ved karakteren man styrer, og dynamiske endringer i miljø- og omgivelser i brettene ettersom ulike ting skjer. Man kan også finne ulike skatter, som i spillets kampanje, som kan bli brukt som valuta for å kjøpe nye karakterer, nye klær, våpendeler og mer.
Utvikling
At Uncharted 3 var under utvikling ble først avslørt av Entertainment Weekly 9. desember 2010. Spillet ble offisielt annonsert i 2010 på den årlige Spike Video Game Awards den 11. desember 2010 hvor den første traileren viste et bord dekket med arabisk-relaterte ting.
Regissøren Justin Richmond forklarte under utviklingen at spillet spillet vil føles mer åpent og fritt enn de tidligere Uncharted-spillene hovedsakelig på grunn av den nye funksjonen som lar spilleren endre utseendet på karakterene. Han uttalte at spillet ikke er et spill med en åpen verden, og at Uncharted-spill aldri vil bli spill med åpne verdener, men at de vil forsøke å gjøre så spillet føles mer åpent. Hvorvidt PlayStation Move ville bli støttet i spillet eller ikke, uttalte Naughty Dog følgende: «Et godt PlayStation Move-spill er et spill som er utviklet rundt PS Move, og vi startet utviklingen av Uncharted 3 lenge før det ble mulig. Det ville ha vært svært vanskelig å endre på dette. Vi prøvde å gjøre et par ting, men det ble ikke spesielt bra.»
Liste over Ole Einar Bjørndalens verdenscupseire
Liste over Ole Einar Bjørndalens verdenscupseire viser Ole Einar Bjørndalens seire i verdenscupen i skiskyting og verdenscupen i langrenn.
Innen skisport gikk Bjørndalen den 17. februar 2009 forbi alpinisten Ingemar Stenmark som har 86 verdenscupseire. Det bør bemerkes at innen skiskyting har det vært vanlig å regne individuelle seire i olympiske leker og verdensmesterskap med i verdenscupen, mens dette ikke er tilfellet innen alpint. Stenmark har fem mesterskapsmedaljer i tillegg til sine 86 verdenscupseire, mens 15 av Bjørndalens seire er vunnet under OL og verdensmesterskap. Øvelsene fra OL i Sotsji i 2014 var derimot ikke en del av verdenscupen 2013/14, og Bjørndalens seier på åpningsdistansen 10 km, ga derfor ingen verdenscup-poeng.
Telemarkskjøreren Amélie Reymond har 133 verdenscupseire, og langrennsløperen Marit Bjørgen har 114. Den sveitsiske fristil-kjøreren Conny Kissling har 106 verdenscupseire, fordelt på øvelsene ballett, hopp, kulekjøring og sammenlagt. Idretten har til vanlig ikke vært regnet med i de mer tradisjonelle skisportene.
Karlsrud skoles musikkorps
Karlsrud skoles musikkorps er et skolekorps som rekrutterer medlemmer hovedsakelig fra Karlsrud skole og Lambertseter skole.
Stiftelsesdato og historikk
Karlsrud skoles musikkorps ble etablert i 1964 og eksisterte helt til Karlsrud skole ble stengt i 1991 på grunn av for lavt elevtall. Skolen ble gjenåpnet høsten 1997 og i 1998 var korpset etablert igjen. I åpningsåret hadde korpset 50 medlemmer og siden da har antallet aktive medlemmer variert mellom 50 og 80. Korpset har i dag medlemmer fra både Lambertseter skole og Karlsrud skole.
Formål
Av korpsets formålsparagraf fremgår det at korpset skal være et tilbud til barn i nærmiljøet med musikalsk opplæring via kvalifiserte instruktører samtidig som det skal bygges et godt og inkluderende miljø på tvers av alder og skole. I tillegg til musikalsk opplæring og utøvelse har korpset fokus på sosiale aktiviteter for medlemmene.
Det rekrutteres årlig nye medlemmer til korpset som nå er inndelt i tre korps: aspirantkorps for de helt ferske, junior for de litt viderekomne og hovedkorpset.